**Ministru kabineta protokollēmuma projekta**

**“Par Ministru kabineta 2016. gada 9. augusta protokollēmuma**

**(prot. Nr. 39 34. §) “Likumprojekts “Par sabiedrību ar ierobežotu atbildību “Bulduru Dārzkopības vidusskola””” 6. punktā dotā uzdevuma atzīšanu par aktualitāti zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta protokollēmuma projekts “Par Ministru kabineta 2016. gada 9. augusta protokollēmuma (prot. Nr. 39 34. §) “Likumprojekts “Par sabiedrību ar ierobežotu atbildību “Bulduru Dārzkopības vidusskola””” 6. punktā dotā uzdevuma atzīšanu par aktualitāti zaudējušu” (turpmāk– protokollēmuma projekts) sagatavots pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 9. augusta protokollēmuma (prot. Nr. 39 34. §) “Likumprojekts “Par sabiedrību ar ierobežotu atbildību “Bulduru Dārzkopības vidusskola””” (turpmāk - protokollēmums) 6. punktā dots uzdevums Izglītības un zinātnes ministrijai pēc likumprojekta pieņemšanas Saeimā pēdējā lasījumā iesniegt Ministru kabinetā attiecīgu lēmuma projektu par valsts sabiedrības ar ierobežotu atbildību "Bulduru Dārzkopības vidusskola" kapitāla daļu nodošanu bez atlīdzības Latvijas Lauksaimniecības universitātei.  Likumprojekta “Par sabiedrību ar ierobežotu atbildību “Bulduru Dārzkopības vidusskola”” (turpmāk – likumprojekts) pārejas noteikumu 2. punktā sākotnējā redakcijā bija paredzēts, ka Ministru kabinets līdz 2016. gada 1. decembrim pieņem lēmumu par Valsts sabiedrības ar ierobežotu atbildību “Bulduru Dārzkopības vidusskola” kapitāla daļu nodošanu bez atlīdzības Latvijas Lauksaimniecības universitātei, paredzot, ka minētais lēmums stājas spēkā 2017. gada 1. janvārī.  Likums “Par sabiedrību ar ierobežotu atbildību “Bulduru Dārzkopības vidusskola”” (turpmāk – likums) Saeimā pieņemts 2016. gada 15. decembrī un stājās spēkā 2017. gada 15. janvārī.  Likuma 2. pantā ir noteikts, ka Bulduru Dārzkopības vidusskola ir kapitālsabiedrība, kurā visas kapitāla daļas pieder atvasinātai publiskai personai – Latvijas Lauksaimniecības universitātei. Likuma pārejas noteikumu 2. punktā ir paredzēts, ka līdz 2017. gada 28. februārim sabiedrības ar ierobežotu atbildību “Bulduru Dārzkopības vidusskola” reģistrācijas dokumentos veicami un komercreģistram iesniedzami šā likuma 2. panta noteikumiem atbilstoši grozījumi.  No likuma pārejas noteikumu 2. punkta ieriet pienākums līdz 2017. gada 28. februārim veikt grozījumus Sabiedrības ar ierobežotu atbildību “Bulduru Dārzkopības vidusskola” reģistrācijas dokumentos un iesniegt tos komercreģistra iestādei. Tādējādi tika konstatēts, ka Sabiedrības ar ierobežotu atbildību “Bulduru Dārzkopības vidusskola” kapitāla daļu maiņa izriet no likuma un atbildīgajām institūcijām bija nepieciešams veikt tikai faktiskas darbības, lai nodrošinātu atbilstību likuma 2.pantā noteiktajam.  Ar Latvijas Republikas Uzņēmumu reģistra 2017. gada 13. marta lēmumu Nr. 6-12/22120/3 par izmaiņu reģistrēšanu komercreģistrā reģistrēti grozījumi Sabiedrības ar ierobežotu atbildību “Bulduru Dārzkopības vidusskola” reģistrācijas dokumentos: 1) firma mainīta no Valsts sabiedrība ar ierobežotu atbildību “Bulduru Dārzkopības vidusskola” uz Sabiedrība ar ierobežotu atbildību “Bulduru Dārzkopības vidusskola”; 2) veiktas izmaiņas komercsabiedrības valdē; 3) pievienots 23.02.2017. dalībnieku reģistra nodalījums komercsabiedrības Sabiedrība ar ierobežotu atbildību “Bulduru Dārzkopības vidusskola”, vienotais reģistrācijas Nr.40003482021, reģistrācijas lietai. Līdz ar to Ministru kabineta lēmums par valsts sabiedrības ar ierobežotu atbildību "Bulduru Dārzkopības vidusskola" kapitāla daļu nodošanu bez atlīdzības Latvijas Lauksaimniecības universitātei vairs nav nepieciešams.  Ievērojot minēto, Ministru kabineta 2016. gada 9. augusta protokollēmuma (prot. Nr. 39 34. §) “Likumprojekts “Par sabiedrību ar ierobežotu atbildību “Bulduru Dārzkopības vidusskola””” (turpmāk - protokollēmums) 6. punktā dotais uzdevums ir zaudējis aktualitāti. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

Anotācijas II., III, IV, V, VI, VII sadaļa – protokollēmuma projekts šo jomu neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

08.06.2017.

543

D.Bīlmanis

Izglītības un zinātnes ministrijas

Izglītības departamenta juriskonsults

67047702, [dainis.bilmanis@izm.gov.lv](mailto:dainis.bilmanis@izm.gov.lv)